Here is a page extracted from Wikipedia that may contain CSS, HTML, and a lot of unformatted text.

Title: Niagara Falls
Content: Niagara Falls oteno Ontario ici actew, Kanata. Irikik e tacinaniwok 
88 071 (2016).

E ici tipatcimomakak 
Ontario opime Pactonew Aski ici actew Niagara cawonok kanata aski. 88071 tacikewok irikik ka pimatisitcik neta. Tetawitc ka micikamak ici actew ki ici actawok otenamew pactonewok ke ici pimatisitcik nac esko kitci micta micarik otenamewaw. Nac tapwe ki iti micariw, minawatc kicta iti mitcetinanion e iti icatcik neta kitci nida kinoptakik neriw e nictowinik pawictikoriw. Ki iti ocitawok aitotiskewiniw wetci skina otci awik.

Atisokan 
Aci weckatc ka pimatisitcik neta Niagara aski. Aci esko 1904 eki kictatcik Pactonewok otenamew, mocak ko wiec kiti ispariwok Pactonewok osam ko e topirictatonanionik Pactonew otaskiwaw kirika Kanata aski. Nac esko e ponparik e topirictatonaniok pecotcik neta. Wetci kotcnake e icananiok nete osam ni wetci e takonik nicto pawictikoriw.

Wenetci icinkatcikatek Niagara Falls. Nictowaw icinkasowina nehi otci pawictikoriwa ki icinkatcikatew, nehe kirawe ka micak Horseshoe Falls, minawatc nehi kotakhi American Falls kirika Bridal Veil icinkatcikatewa.

Eskoskamikok 
Eskoskamikok nete 209,7 km² iskariw otaskimiew. Nicto itinopan otenaw, Niagara Falls, Clifton et Elgin, epomci terak peikw ocitakiniok otenaw. Mocak micta mitcetiwok ka kiwotetcik neta osam micta micta mitceno kekocica ki iti ocitawok keki aitotiskewiniw mitwi otapnicica ka mipritakiniwok takono kirika micta tcimana pecotcik ka ispariki neta pawictikorik pecotcic kitci nida kinoptcikateki. Wenetci kotcnake e icaniwok neta kitci nida mirertakik skina awik. 

E matcectakaniwok
Otenowa